﻿ কুলাউড়া বন্যায় ভেসে গেছে চা শ্রমিক যুবক
কুলাউড়া রিপোর্টার: কুলাউড়া উপজেলায় টিলাগাঁও ইউনিয়নের লংলা চা বাগানের বাসিন্দা প্রদীপ মালাহা (২৮) নামক এক যুবক বুধবার ১৩ জুন সন্ধ্যায় মনু নদীর পানির স্রোতে ভেসে গেছে।
বৃহস্পতিবার ১৪ জুন বেলা ৫টা পর্যন্ত তার কোন সন্ধান মেলেনি।
টিলাগাঁও ইউনিয়নের চেয়ারম্যান আব্দুল মালিক জানান, মনু নদীর টিলাগাঁও ইউনিয়নের বালিয়া এলাকায় সৃষ্ট ভাঙন দিয়ে প্রবল বেগে পানি বেরিয়ে এলাকার বেশিরভাগ রাস্তাঘাট তলিয়ে গেছে। লংলা বাগানের চা শ্রমিক ধনী মালাহার পুত্র প্রদীপ মালাহা নয়াবাজার থেকে বাড়ি ফেরার পথে রাস্তায় বন্যার পানির ¯্রােতে ভেসে যায়। এরপর থেকে সে নিখোঁজ রয়েছে।
খবর পেয়ে কুলাউড়া ফায়ার সার্ভিসের লোকজন ঘটনাস্থলে উদ্ধারের জন্য যান। কিন্তু অনেক খোঁজাখুঁজি করেও নিখোঁজ প্রদীপ মালাহার কোন সন্ধান পাননি।
ফায়ার সার্ভিস কুলাউড়া স্টেশনের কর্তব্যরত অফিসার সিফাত হোসাইন ঘটনার সত্যতা নিশ্চিত করে জানান, বুধবার রাতে প্রদীপ মালাহাকে উদ্ধার করা সম্ভব হয়নি। পানির ¯্রােতে কতদূর ভেসে গেছে বলা মুশকিল। তারপরও ফায়ার সার্ভিসের লোকজন তাদের চেষ্টা অব্যাহত রেখেছে। তবে তার বেছে থাকার সম্ভাবনা ক্ষীণ।